Claude Parisot

Claude Parisot (* 1704 en Étain; † 3-a de marto 1784 samloke) estis fama franca orgenkonstruisto. Li estis ido de familio de orgenkonstruistoj el Étain en la departemento Meuse en la regiono Loreno en Francio.
eta|La Parisot-orgeno de la katedralo de Sées
Parisot unue lernoservis ĉe la lorena orgenkonstruisto Christophe Moucherel kaj 1727 en Parizo ĉe Louis-Alexandre Clicquot kaj Jean-Baptiste Clicquot. Ekde 1735 Parisot konstruis multnombrajn orgenojn en la nordo kaj nordoriento de Francio. Al tiuj apartenas:

 Premonstratensa abatejo en Mondaye (ĉe Bayeux)
 Preĝejo Notre-Dame de Guibray en Falaise
 Premonstratensa abatejo Séry-aux-Prés en Bouttencourt (ĉe Abbeville)
 Preĝejo Saint-Georges kaj preĝejo Saint-Sépulcre en Abbeville
 Preĝejo Saint-Rémy en Dieppe
 Katedralo Notre-Dame en Sées
 Abatejo Ardenne en Caen
 Dominikana konvento en Caen
 Abatejo Saint-André-en-Gouffern (ĉe Falaise)

Lia nevo Henri Parisot lin sekvis kiel renovigisto kaj konstruisto de multnombraj orgenoj en Normandio kaj en Maine.

Kategorio:Francaj orgenkonstruistoj